Na temelju članka 46. Statuta Općine Kloštar Podravski (Službeni glasnik Koprivničko-križevačke županije broj 4/21) i članka 18. Pravilnika o financiranju programa i projekata udruga koji su od interesa za Općinu Kloštar Podravski (KLASA:023-01/16-01/01, URBROJ:2137/18-16-1 od dana 15.02.2016. i 602-01/21-01/05,URBROJ:2137/16-21-01 od dana 29.12.2021.) općinski načelnik Općine Kloštar Podravski 01. veljače 2023. donosi

**O D L U K U**

**o raspisivanju i provedbi Javnog natječaja za financiranje**

**projekata i programa javnih potreba u kulturi iz Proračuna Općine Kloštar Podravski u 2023.**

**Članak 1.**

Općinski načelnik Općine Kloštar Podravski raspisat će Javni natječaj za financiranje projekata i programa javnih potreba u kulturi iz sredstava Proračuna Općine Kloštar Podravski za 2023. (dalje u tekstu: Javni natječaj).

Javni natječaj s cjelokupnom natječajnom dokumentacijom objavit se na službenoj web stranici Općine Kloštar Podravski ([www.klostarpodravski.hr](http://www.klostarpodravski.hr)).

**Članak 2.**

Utvrđuje se dokumentacija za provedbu Javnog natječaja (u daljnjem tekstu: natječajna dokumentacija) te se prilaže ovoj odluci:

* tekst javnog natječaja
* upute za prijavitelje
* obrazac za prijavu - opisa programa ili projekta
* obrazac proračuna programa ili projekta
* obrazac za ocjenu kvalitete/vrijednosti programa ili projekta
* obrazac izjave o nepostojanju dvostrukog financiranja
* obrazac ugovora o financiranju programa ili projekta
* obrazac opisnog izvještaja provedbe programa ili projekta
* obrazac financijskog izvještaja provedbe programa ili projekta
* obrazac izjave o partnerstvu.

**Članak 3.**

Ukupni iznos raspoloživih sredstava iznosi 7.963,37 eura.

**Članak 4.**

Utvrđuju se područja financiranja:

* Zaštita kulturne baštine (arheološki i konzervatorsko-restauratorski radovi, obnova spomenika i sakralnih objekata i sl.).

**Članak 5.**

Javni natječaj traje najmanje 30 dana od dana objave.

**Članak 6.**

Prijavitelj može prijaviti na Javni natječaj najviše 1 projekt.

**Članak 7.**

Povjerenstvo za ocjenjivanje razmatra i ocjenjuje prijave koje su ispunile formalne uvjete natječaja, sukladno kriterijima koji su propisani uputama za prijavitelje te daje prijedlog za odobravanje financijskih sredstava za programe ili projekte, o kojem odlučuje općinski načelnik.

Povjerenstvo za ocjenjivanje je nezavisno stručno procjenjivačko tijelo od pet članova kojega mogu sačinjavati predstavnici općine, znanstvenih i stručnih institucija, nezavisni stručnjaci i predstavnici organizacija civilnog društva. Povjerenstvo za ocjenjivanje imenuje općinski načelnik.

Nakon donošenja odluke o projektima i programima kojima su odobrena financijska sredstva, Jedinstveni upravni odjel će na svojoj mrežnoj stranici javno objaviti rezultate natječaja s podacima o korisnicima, programima ili projektima kojima su odobrena sredstva i iznosima odobrenih sredstava financiranja.

Jedinstveni upravni odjel će, u roku od 8 radnih dana od donošenja odluke o dodjeli financijskih sredstava obavijestiti prijavitelje čiji projekti ili programi nisu prihvaćeni za financiranje o razlozima nefinanciranja njihovog projekta ili programa uz navođenje ostvarenog broja bodova po pojedinim kategorijama ocjenjivanja i obrazloženja iz opisnog dijela ocjene projekta ili programa.

Sa svim korisnicima koji djeluju u kulturi, a kojima su odobrena financijska sredstva općinski načelnik će potpisati ugovor o financiranju programa ili projekata najkasnije 30 dana od dana donošenja odluke o financiranju.

**OPĆINSKI NAČELNIK OPĆINE KLOŠTAR PODRAVSKI**

**KLASA: 402-01/23-01/04**

**URBROJ: 2137-16-01/23-01/01**

**Kloštar Podravski, 31. siječnja 2023.**

## OPĆINSKI NAČELNIK

## Siniša Pavlović